в случай на движение на пратките, посочени в параграф 1 от настоящия член, в рамките на същата държава членка компетентният орган може да реши, че не е необходимо да издава ветеринарния здравен сертификат, посочен в член 143, параграф 2, втора алинея от Регламент (ЕС) 2016/429.
 Член 14
 Задължения на операторите във връзка с ветеринарните здравни сертификати за движение на пратки със зародишни продукти, получени от говеда от животновъдни обекти, разположени в ограничителни зони I и II, извън тези зони
 Операторите придвижват пратки със зародишни продукти, получени от говеда от ограничителни зони I и II, извън тези зони в рамките на същата държава членка или в друга държава членка в съответствие с член 10 от настоящия регламент, ако тези пратки са придружени от ветеринарен здравен сертификат, посочен в член 161, параграф 4 от Регламент (ЕС) 2016/429, който съдържа поне едно от следните твърдения за съответствие с изискванията, предвидени в настоящия регламент:
 а)
 „Зародишни продукти ... (сперма, яйцеклетки и/или ембриони, посочва се според конкретния случай), получени от говеда, отглеждани в ограничителна зона I, в съответствие със специалните мерки за контрол във връзка с инфекцията с вируса на ЗНД, определени в член 10 от Регламент за изпълнение (ЕС) 2021/1070 на Комисията.“;
 б)
 „Зародишни продукти ... (сперма, яйцеклетки и/или ембриони, посочва се според конкретния случай), получени от говеда, отглеждани в ограничителна зона II, в съответствие със специалните мерки за контрол във връзка с инфекцията с вируса на ЗНД, определени в член 10 от Регламент за изпълнение (ЕС) 2021/1070 на Комисията.“.
 При все това в случай на движение на пратките, посочени в параграф 1 от настоящия член в рамките на същата държава членка, компетентният орган може да реши, че не е необходимо да издава ветеринарния здравен сертификат, посочен в член 161, параграф 2, втора алинея от Регламент (ЕС) 2016/429.
 Член 15
 Задължения на операторите във връзка с ветеринарните здравни сертификати за движение на пратки с непреработени странични животински продукти от говеда от ограничителни зони I и II извън тези зони
 Операторите придвижват пратки с непреработени странични животински продукти от говеда от ограничителни зони I и II извън тези зони в рамките на същата държава членка или до друга държава членка само в случаите, обхванати в член 12, ако тези пратки са придружени от:
 а)
 търговски документ, посочен в глава III от приложение VIII към Регламент (ЕС) No 142/2011, както и
 б)
 ветеринарен здравен сертификат, посочен в член 22, параграф 5 от Делегиран регламент (ЕС) No 2020/687;
 При все това в случай на движение на пратките, посочени в параграф 1 от настоящия член, в рамките на същата държава членка компетентният орган може да реши, че не е необходимо да издава ветеринарния здравен сертификат, посочен в член 22, параграф 6 от Делегиран регламент (ЕС) 2020/687.
 РАЗДЕЛ 3
 Специфични условия за разрешаване на движение на пратки с говеда, отглеждани в ограничителни зони I и II, извън тези зони и процедура за контролирано придвижване
 Член 16
 Допълнителни общи условия, свързани с транспортните средства, използвани за движение на пратки с говеда и непреработени странични животински продукти от ограничителни зони I